Ha homokot, meszet és szódát öntesz egy 1100 fokos kemencébe,
folyékony üveg lesz belőle.
A képzett üvegfúvók üreges csövekkel szedik össze az olvadt elegyet.
Mikor megfújják, az üveg buborékszerűen felfúvódik, formázható lesz.
A szerszámok, technikák a rómaiak hagyatéka.
De hamarosan még forróbb lesz a hangulat.
Észak-Amerika legnagyobb hutaműhelyében tíz kiváló művészt láthatunk
tűzzel harcolni a tűz ellen.
Most kezdődik a móka.
Aki mer, az nyer.
Ám a kockázat mellé…
Istenem!
- Maradj egyben! - Mindig erősen kezdek.
…nagy jutalom jár.
Ez az, bébi!
Ha kiállják tüzes próbáinkat, életre szóló nyereményben részesülnek:
világszerte a legjobb üvegfúvóként tartják majd őket számon.
Nick Uhas vagyok, ez pedig a Felfújva.
Üvegfúvók, gratulálok! Bejutottatok a legjobb négy közé.
A legjobb négy nem elég.
A cél a döntőbe jutás. Ezért vagyok itt.
Négy csodálatos művész maradt versenyben.
Nem tudom, mi lesz, de a végsőkig küzdeni fogok.
Fantasztikus művészek vagytok.
De tudjuk, hogy nem egyedül jutottatok el idáig.
Inspiráltátok és támogattátok egymást a verseny során.
A barátok és a család pedig otthonról támogat titeket.
Hiányoznak a gyerekek. Tegnap beszéltem velük.
A barátnőm, Marta mellettem áll.
Ő viszi a stúdiót, hogy én itt tudjak lenni.
Együtt könnyebb. Ez a mai kihívás témája.
Ma két csapatra osztunk tieteket.
Csapatmunka! Én nagyon szeretek másokkal dolgozni.
Izgatott vagyok, de kicsit ideges is.
John Sharvin. A legutóbbi kihívás győzteseként előnyt kapsz.
Ez azt jelenti, kiválaszthatod, kivel akarsz dolgozni.
- Komolyan? - Komolyan.
Nem könnyű. Mindenki nagyon jó. Mit csináljak?
- Nincs rossz választás. - Nincs.
De jó sincs.
Az előny nagy felelősséget is jelent John számára.
A fenébe!
Igen.
Nos…
John, mit szólsz egy John-csapathoz?
- Benne vagyok! John-csapat. - John-csapat!
Jól fog menni. Én is Johnt választottam volna.
Ez azt jelenti, hogy Dan és Minhi együtt fognak dolgozni.
A Seattle-i csapat. Hajrá!
Örülök, hogy így alakult. Őt választottam volna.
De majd kiderül, hogy jól jártam-e.
Katherine-t ma két vendég zsűritag is segíti.
Oké.
Az üveg világának elismert párosa, Robin és Julia Rogers.
Robin és Julia közös munkáit Észak-Amerika-szerte bemutatták,
például a Chrysler Museum of Artban,
ahol Robin a stúdió programigazgatója, Julia pedig vendégoktató.
A Chrysler Museumnak nagy hírneve van az üveggyártásban.
Ráadásul mindketten hihetetlenül tehetséges művészek.
Juliával évek óta segédkezünk egymásnak,
de az teljesen más, amikor egy darabon partnerekként dolgozunk.
Most azt kérjük, hogy egy rokonértelmű szópár alapján készítsetek valamit.
Tisztán és egyszerűen.
Ti választjátok a szavakat, mi az értékelési szempontokat.
Rendben.
Mindkét csapatnak négy órája lesz a feladatra.
Csapatként és egyénileg is értékelünk titeket dizájn,
koncepció és technikai tudás alapján.
A győztesek lesznek a két Legjobb fújó.
A vesztes csapat tagjai veszélybe kerülnek, de csak egy ember távozik.
Te jó ég!
Nagy a nyomás. Ha én elrontom, azzal Johnt hátráltatom,
és akkor nem nyerhetünk. Nem akarom ezt a felelősséget.
Az óra…
most indul!
TERVEZÉS
Van ötleted szópárra?
Nagyon sok van.
„Szépen lassan.”
- „Csípős-csilis”? - „Csípős-csilis”.
- Ez jó. Ez tetszik. - Nekem is. Ez jó!
Lángokat készítünk, amik felfelé mutatnak egy paprikafüzérre.
A füzér pedig a lángok felé lóg.
Tetszik az „él és virul.”
Beugrott egy skandináv mese, Ottóka története.
Egy nőnek nem lehet gyereke, ezért a férje egy fatuskót ad neki,
ami életre kel, és megeszi az embereket. Ez ilyen horrormese.
- Ezzel talán kezdhetünk valamit. - Ez tetszik.
Legalább egy elemet közösen csinálunk. Ez fontos a csapatmunkában.
- Én fújom a lángokat, jó élénk színűre. - Én csinálom a csilit.
Mit sütsz, kis szűcs? Talán sós húst sütsz, kis szűcs?
Sós húst sütsz? Nem, paprikásat.
- Elkezdem a csörgőt. - Én megcsinálom a végtagokat.
Te meg koncentrálhatsz a fejre és a testre.
Mennyei páros vagyunk. Csak pokoli a téma.
Nem nyerhetnek a Johnok. A Johnok?
ALKOTÁS
Minden pirosat elhasználtok.
Igen, csilis lesz.
Oké.
Kezdjünk hozzá, mert sok elemből fog állni!
Jól van. Kezdjük!
Nagy a nyomás.
A Johnok erősek. Sokszor nyertek már.
Izgalmas, hogy Dannel dolgozhatok.
Kicsit rosszul esett, hogy John nem engem választott,
de ezt neki ne mondjátok el!
Háromszor megforgatom a fehérben.
John leírja, hogy színezte meg, hogy amikor én elkezdem az elemem,
követhessem a leírást.
Egy tárgyon dolgozunk, így folyton egyeztetjük az arányokat, méretet, színt.
- Jónak néz ki. - Tetszik.
Folyamatos a kommunikáció.
Robin, Julia, mi a legjobb abban, ha együtt dolgoztok?
Sok előnye van. Az egyik az, hogy egyszerre dolgozva
rövidebb idő alatt több minden készül el.
Ma én felelek a csípősért, Dan a csiliért.
Az üvegfúvást is tekinthetjük csípősnek és csilisnek.
Gondoljunk csak a hőségre, a hangulatra…
Szerintem jól illik rá ez a szópár.
Együtt győzni fogunk!
Én a lángokra koncentrálok.
Én csilipaprikákat készítek.
Remélem, meg tudok csinálni 15-20 paprikát.
A terv az, hogy készítek egy paprikát, aztán még egyet, és még egyet.
Csípős tamale!
Dan és Minhi! Fő a fejem, mert ez egy elég jó csapat. Ember!
Mi a legnagyobb kihívás abban, ha két művész egy alkotáson dolgozik?
Ha eltérőek az arányok, nem lesz jó az alkotás.
Ez problémát jelenthet John Sharvinnak és John Morannek.
Olyan elemeket készítenek, amiket össze kell illeszteni.
Minhi és Dan külön elemeket csinálnak, amik egy művé állnak össze a végén.
- A koncepció az „él és virul”. - Ezt kicsit kétértelműen mutatjuk be.
Egy ijesztő mesefigurát, Ottókát formáljuk meg.
Ez egy fagyerek, ami életre kel, és mindent felfal maga körül.
Egy darabot készíteni kockázatosabb, mint több különállót.
Mert ha sokból egy eltörik, azt könnyű pótolni.
De vállaltuk a kockázatot, mert hiszünk koncepcióban.
Szóval mondhatjuk, hogy a két John műve a nehezebb?
Valószínűleg. Amit eddig látunk, az technikailag nehezebbnek tűnik.
Nagyobb a kockázat, hogy a végén jól összeáll-e.
Ebben tudom elkészíteni a paprikák szárát.
Kevlár kesztyűt raktunk az alumíniumformába.
Így pont elég időm van, hogy elkészítsem a szárat, amivel a füzérhez kapcsolódik.
A végére elfüstölöm az egész kesztyűt.
Fogalmam sincs, mi történik a műhely másik oldalán. Ágakat látok.
John és John kontra Seattle.
Nem érdekel, mit csinálnak. Biztos valami menőt.
A lényeg, hogy a miénk menőbb legyen.
- Hajrá, John-csapat! - Hajrá!
Mi van?
Szívás lenne most hazamenni.
A macskás csörgővel kezdek.
Nagyjából annyi időm van rá, míg John megcsinál egy kart, hogy ráragaszthassuk.
A kar valójában egy ág. Kell rá pár gally ujjaknak,
meghajlítom a könyöknél, a csuklónál, de nem lesz túl emberszerű.
Olyan 20 centi hosszú lesz.
A csörgő nagyjából 12.
Még sosem csináltam csörgőt.
Hozzáerősítem a csörgőt, és ráhajlítom az ujjakat.
Forrón kell hozzáilleszteni a tenyérhez.
Ott lehet a legstabilabban rögzíteni.
Az ujjak pedig még jobban megtámasztják.
Oké, elég.
A forró illesztés kockázatos.
Fordítsd!
Ha valamelyik darab nem elég forró, akkor szétesik.
És arra nincs időnk.
Nagyon fura, de imádom!
Ez az, haladunk!
Hevítsd és tartsd!
Valami szokatlant szerettünk volna csinálni, szerintem sikerült.
HÁTRALÉVŐ IDŐ 3 ÓRA
Gyönyörű ez az üveg…
Imádok Dannel dolgozni. Remek ember, és nagyon tehetséges.
A legjobb a bizalmas légkör,
hogy otthon érzem magam vele.
Hajrá, Seattle!
Mindketten ott élünk és dolgozunk.
Dan nagy erőssége,
hogy gyönyörű, letisztult formákat tud csinálni.
Köszönöm! Igen, király.
- Hogy állsz, Minhi? - Haladok.
Látom. Ég a kezed alatt a munka.
Minhi szépen, aprólékosan tud dolgozni, de a nagyobb elemek is fekszenek neki.
Jó, hogy ilyen sokrétű a tehetsége.
Fordítsd!
Oké.
Mennyire lehet nehéz versenytársakból partnerekké válni?
Nem olyan nehéz, mint gondolnánk,
mert az üvegfúvás egyébként is csapatjáték.
Az üvegfúvók általában szeretik egymást. Örülünk egymás sikerének.
Szerintem megkönnyebbülés valakivel dolgozni, és nem ellene.
- Most az egyszer. - Ebben a fordulóban.
- Aztán kezdődik a szabotázs. - Igen.
Kell egy kis szájnyílás. Ezek a szemek. Látod?
Most a fejjel folytatom.
Igen. Jól néz ki.
Elégedett vagyok a textúrával és a színnel.
Cuki.
Pont olyan, mint amit megbeszéltünk.
Hé, srácok, két óránk maradt!
Két óra?
- Szia, Katherine! - John, hogy vagy?
- Nagyon jól. - Igen?
Milyen érzés bejutni a legjobb négybe?
Nem igazán hittem, hogy eljutok idáig.
Őszintén szólva nagyon nehéz.
De hát most nyertél egyet!
Az nagyon jó érzés, köszönöm szépen!
- Nagyszerű volt. - Én intéztem.
- Ó, köszönöm! - Csak viccelek.
Erősödött az önbizalmad?
Segített kicsit. Végre úgy érzem, képes vagyok erre. Jó helyen vagyok.
Szerinted most is nyerhettek?
Remélem. Jól állunk az idővel. De nagyon sok a dolgunk.
- Hagylak is dolgozni. - Köszönöm, hogy benéztél!
- Sok sikert! - Köszönöm!
Szia, Dan! Hogy vagy?
- Kicsit melegem van. - Igen? Mindketten Seattle-ből jöttetek.
- Dolgoztatok már együtt? - Igen, egy gyárban.
Nem úgy tűnik, mintha sokat beszélnétek. Mindenki csinálja a dolgát.
Igen, Johnék nem így dolgoznak.
- Ti a méretre hajtotok? - Igen.
Öt méterről is látni szeretném a művet.
- Akkor nem paprikázom a hangulatot. - Szép! Köszi.
A következő feladatom a törzs,
amihez a végtagokat kapcsoljuk majd.
Igen!
Fontos eleme a műnek, még ha másodlagosnak tűnik is.
- Fordítsd! - Jól néz ki. Mindjárt kész.
Hatvan perc van hátra a kihívásból.
Oké.
Dan, tudod, hány paprikát csináltál?
Remélem, eleget. Már nem számolom.
Én sem.
A paprikákhoz darabonként két-három merítést használtam.
Remélem, jól fognak kinézni együtt az eltérő méretek.
Ez már egy igazi paprikaültetvény.
- Elő kell készülni az összeállításra. - Csináljuk!
- Gyerünk! - Gyere!
Ez az igazság pillanata. Mikor összeáll, akkor derül ki, jól csináltuk-e.
- Legyen jó puha! - Jól van.
Szinte szaftos.
Ez a láb rövidebb, nem nyomom be annyira.
Nincs idő hibázni.
Ha valami nem jó, nem elég meleg, vagy túl meleg, akkor elveszted a kontrollt.
Óvatosnak kell lennünk.
Hevítsd!
Ha most valami nem sikerül, hazamegyek.
- Feljebb kell tolnunk a lábakat. - Oké.
- Most egyenesek, de így kéne állniuk. - Igen.
Nyomd!
- Még nyomd! - Oké.
Oké. Szerintem így jól néz ki.
Mikor feltettük a lábakat, láttuk, hogy jók az arányok.
Pont olyan, amilyennek lennie kell. Olyan furcsán para.
Menő lett.
Még van mit csinálni. Hajrá!
Már egy óra sincs hátra. Kezd forró lenni a hangulat. Bizony!
Egymásba teszem az elemeket, hogy rétegesek legyenek a lángok.
Ez a belseje, a legkisebb része a lángnak.
A láng legforróbb része fehér.
Az fehér izzik.
A fehér lesz a belseje? Szuper.
Szerintem az egyszerűség szép. Erre törekszünk.
Harminc percetek maradt a közös munkára.
Pont időben vagyunk.
Azt kérném, hogy amint levetted, tedd a padra!
Ha forrón illeszted össze a részeket, nagyon résen kell lenni.
Egészen fel! Még egy kicsit! Oké.
Mindenki nagyon koncentrál.
Ha fél másodpercre nem figyelsz oda, lehet, hogy lecsapsz egy kart.
Nagyon kell összpontosítani. Feszültek vagyunk.
Fordítsd!
Ha mindent egy lapra teszel, akkor igyekezni kell.
De nem lesz semmi, ha ez sikerül nekik.
Dan, már csak 20 perc van hátra!
Aggódom, hogy amit én csinálok, nem elég extra, és megyek haza.
A lángok nagyon jók, de a paprikák nem túl különlegesek.
De remélhetőleg együtt szépek lesznek.
Tegyük fel a fejet!
Látod rajta a nyílást?
- Az a szája. - Igen.
Fordítsd!
Fordítsd! Oké, hevítsd!
Emeld le!
Nyomd felfelé a fejet!
Jól van. Tökéletes.
Tíz perc van hátra, üvegfúvók. Már csak tíz perc van hátra.
Már csak tíz perc. Izgulsz?
Most fordítsd kicsit! John, fogd meg egyben az egészet!
És egy, két, há'!
Tegyük be az utolsót!
- Tegyük a dobozba! - Hajrá, Minhi!
- Ez az! - Igen!
Vigyázat, forró! Szép munka.
- Szép volt, Minhi! - Szép munka.
Ez jó volt.
BEMUTATÁS
A művünk címe: Él és virul?
Egy fababa, aki életre kel, és mindent felfal maga körül.
A füzér és a lángok a köztünk lévő köteléket jelképezik.
Azt, hogy üvegfúvókként egy közösséghez tartozunk.
Üdv a párosok galériájában!
Ez Dan és Minhi csípős-csilis alkotása.
Nagyon tetszik. Elfogadnám a házamba.
Kicsit csalódott vagyok. Ez nem volt nagy technikai kihívás.
Több időt kellett volna szánniuk az egyes elemekre,
hogy élethűbbek legyenek a paprikák, vagy jobb méretűek a lángok.
És közelebb is lehetnének egymáshoz.
De van, ami nagyon tetszik a műben.
Betölti a teret. Nagyon élénk, vonzza a tekintetet.
Nagyon tetszik a lángok textúrája.
Olyan meleg, heves, zavaros hatást kelt.
Ami nagyon szép, hogy a felszínen túl látszik,
hogy több rétegből állnak a lángnyelvek.
Egymásra vannak helyezve, ami külön izgalmas.
Ez John Sharvin és John Moran műve: Él és virul?
Kérdőjellel a végén.
A lényt egy cseh mese ihlette.
Nagyon tetszik a koncepció, mert sok jelentésrétege van.
Technikai szempontból pedig nagyon érdekes.
A textúra nagyon jó, jól összeillenek az elemek, és egy történetet is elmesél.
Nekem feltűnt, hogy a feje sötétebb, mint a baba többi része.
Nem sikerült ugyanazt a színt elérni.
Rettentő csúnya lény, de lenyűgöző.
Úgy érzem, eltörpül
Minhi és Dan munkája mellett.
Ez csak… egy kis fababa.
Szerintem azt könnyű szeretni, olyan megkapó.
Ehhez pedig kell egy kis idő, hogy megkedvelje az ember.
Sokféle véleményt hallottunk.
- Beszéljünk az üvegfúvókkal! - Hívjuk be őket!
Kemény az ellenfél, de nyerni akarunk.
Próbálok elhúzni, de mindenki erre törekszik.
Az, hogy idáig eljutottam, sokat kivett belőlem, de nem akarok hazamenni.
Csak akkor megyek ki azon az ajtón, ha kitesznek.
Ebben a kihívásban csapatként kellett dolgoznotok egy alkotáson.
Nagyon érdekes volt, hogy kétféleképpen közelítettétek meg a csapatmunkát.
Az egyik inkább szó szerinti, a másik elméleti értelmezés volt.
Dan és Minhi, beszéljetek a közös művetekről!
Olyan művet szerettünk volna készíteni, amihez könnyű kapcsolódni,
ami élénk színeivel kitölti a teret.
Az élénk színek és az elrendezés tényleg nagyszerűek. Könnyen érthető.
Hogy érzitek, ez a legtöbb, ami tőletek telt?
Élveztem a kihívásban, hogy Minhivel dolgozhattam.
Ebben a műben megmutathattuk a tehetségünket.
- Ha egy dolgon változtatnál, mi lenne az? - Még több paprikát csinálnék!
Ennyi fért bele az időbe, igyekeztünk, hogy minél több elemet készítsünk.
Én 20 csilipaprikát tűztem ki magamnak, és azt hiszem, 19 lett.
Kicsit kevés, de ez van.
John és John!
Meséljetek a művetekről!
Egy fababát készítettünk, ő Ottóka.
Szerettük volna, ha mindkettőnk stílusa megjelenik, így lett cuki és ijesztő is.
A mese életre kelt.
Beszélnétek kicsit a mű kiállításáról?
Nem akartuk szemmagasságba tenni, hogy ne legyen félelmetes.
Alacsonyan van, hogy le kelljen ereszkedni hozzá.
A talapzat olyan, mint egy kanapé vagy egy pad.
Hívogató, még akkor is, ha egy kis szörnyről van szó.
Nekem nagyon bejön.
Feltűnt, hogy a fej színe sötétebb, mint a testé.
Ez szándékos volt?
Ugyanazt az eljárást használtuk a színezéshez.
Kicsit sötétebb, mint akartuk, de már nem tudtunk változtatni.
- Köszönöm, John és John! - Köszönjük!
Köszönjük!
Köszönjük, művészek! Pár percig tanácskozunk.
El akarok jutni a végéig.
Sokkal hatásosabb a nagyobb méret és a színek.
Sikerült, amit szerettünk volna. Ezt láttuk a legjobbnak.
Többet vállaltak, mint kellett volna.
- Még dolgom van itt. - Még nincs vége.
Köszönjük a türelmet! Meghoztuk a döntést.
A mai győztes csapat…
John és John.
Ez az, haver! Szép volt.
- Igen! - Ez az!
- Mondtam, hogy nyerünk. - John-csapat!
Mi kerültünk veszélybe.
Mindent megtettünk.
Dan és Minhi, csapatként nem nyűgöztetek le minket.
Az egyéni teljesítmény alapján döntünk.
Dan! Miért neked kéne versenyben maradnod?
Ebben a feladatban az együttműködés, a tehervállalás volt a lényeg.
- Megtettem a részem. - Minhi?
Úgy érzem, jól használtam fel az üveg tulajdonságait.
Szerettem volna kihangsúlyozni az üveg világos, átlátszó jellegét.
Ha maradok, tovább tágíthatom a látókörömet.
Köszönjük nektek.
- Köszönjük! - Köszönjük!
A művész, aki ma hazamegy, az…
Senki.
Ez az!
Arra jutottunk, hogy mindketten kaptok még egy esélyt egyéniben.
- Elfogadjuk, ugye? - Igen.
Kaptok még egy fújást.
Még mindannyian esélyesek vagytok a 60 ezer dollár értékű nyereményekre,
és a Legjobb Üvegfúvó címre.
Lehet, hogy mi leszünk a döntősök.
Részemről rendben.
Az szörnyű lenne.
- Viszlát a következő fordulóban! - Oké.
A feliratot fordította: Lipták András